OzLabs/hebrew-wiki-articles huggingface dataset:
סוויטות כרמן

סוויטות כרמן הן שתי סוויטות של מוזיקה תזמורתית שנלקחו מהמוזיקה של האופרה כרמן של ז'ורז' ביזה משנת 1875 ולוקטו לאחר מותו על ידי חברו ארנסט גיראו. הם דבקים מאוד בתזמור של ביזה, אולם סדר הרמזים המוזיקליים הוא בסדר כרונולוגי הפוך, ואינם דבקים בגרסאות האופראיות לחלוטין, למרות שהסוויטה שואבת השראה ישירה מהאופרה של ביזה.

גיוראו גם כתב את הרזיטיבים לכרמן, וחיבר את הסוויטה השנייה משתי הסוויטות מתוך מוזיקת אגב הנערה מארל של ביזה.

==סוויטת כרמן מס' 1==
* פרלוד (לה מייג'ור) – מערכה 1 (מניע גורלי)
* ארגונז (רה מינור) – הפסקה לפני מערכה 4
* אינטרמצו (מי במול מייג'ור) – הפסקה לפני מערכה 3
* סגווידיה (רה מייג'ור) – מערכה 1, כרמן: "ליד חומות סביליה"
* הדרקונים של אלקלה (סול מינור/סול מייג'ור) – הפסקה לפני מערכה 2
* הטוריאדורים (לה מייג'ור) – פתיח מהקדמה למערכה 1 ותהלוכה של הטוראדורים ממערכה 4: "הנה הם! הנה הקוודריל של טוררוס!"

הסוויטה הראשונה פורסמה בשנת 1882.

קטגוריה:יצירות במוזיקה קלאסית
מוחמד סרור

מוחמד אבראהים סרור (בערבית: محمد ابراهيم سرور; 1967 – אפריל 2024) היה חלפן כספים לבנוני. גופתו נמצאה ירויה ב-9 באפריל בכפר בית מרי השוכן מזרחית לביירות בירת לבנון, לאחר שהוא הוכרז נעדר כשבוע.

== ביוגרפיה ==
מוחמד סרור נולד ב-1967. עבד כחלפן כספים. בשנת 2019 הוטלו עליו סנקציות על ידי ארצות הברית בגין העברת עשרות מיליוני דולרים ממשמרות המהפכה האיראניים דרך חזבאללה לזרוע הצבאית של חמאס, וכן באשמת מתן תמיכה כספית, חומרית וטכנולוגית לזרוע הצבאית של חמאס. על פי פרסומים לא רשמיים, מאז 2018 "המוסד" ניסה להתנקש בחייו.<ref></ref>

=== ההתנקשות בחייו ===
ב-9 באפריל 2024 סרור נמצא ירוי בווילה בכפר בית מרי השוכן מזרחית לביירות. על פי הדיווחים בגופו נמצאו 6 קליעים שנורו משני אקדחי גלוק ואותרו במטבח הדירה כשהם מושרים בחומר ניקוי שנועד להעלים ראיות. על פי דיווח של סוכנות הידיעות AP, סרור פותה להגיע לבית של אישה בכפר, ובהגיעו לשם נורה ונהרג.<ref></ref> לטענת ערוץ אלמיאדין הלבנוני, טרם הריגתו סרור עבר חקירה כשידיו קשורות והמתנקשים בו היו "בקשר ישיר עם אנשים בתל אביב".<ref></ref>

לצד גופתו אותר סכום כסף גדול, עובדה ששללה את האפשרות שמדובר בשוד. לטענת העיתון הלבנוני אלמיאדין, "המוסד" עומד מאחורי ההתנקשות.<ref></ref>

== הערות שוליים ==

קטגוריה:הרוגי התנקשויות
קטגוריה:לבנונים שנולדו ב-1967
קטגוריה:לבנונים שנפטרו ב-2024
קטגוריה:רציחות פוליטיות בלבנון
קטגוריה:2024 בלבנון
אמנמחת

[[כרטוש הנושא את שמו של אמנמחת השלישי:
<hiero>i-mn:n-m-HAt:t</hiero>|263x263 פיקסלים]]
אמנמחת (במצרית קדומה: 𓇋𓏠𓈖𓅓𓄂𓏏, מתועתק ỉmn-m-ḥꜣt) הוא שם מצרי קדום, שמשמעותו "אמון בחזית".<ref>, [https://www.jstor.org/stable/j.ctt5vjxtf JSTOR j.ctt5vjxtf]</ref><ref></ref> כמה פרעונים נשאו שם זה.
קרחון שלדון

קרחון שלדון הוא קרחון יבשתי הממוקם באי אדלייד, מול חופי לובט, בחלק המערבי של ארץ גרהם, אנטארקטיקה. הקרחון ממוקם דרומית מזרחית להר מנגין, בחלק הדרום מזרחי של האי, שם הוא זורם לכיוון דרום מזרח עד שהוא נכנס למפרץ ריידר.

== ראו גם ==
* קרחונים באנטארקטיקה
* אנטארקטיקה
* האי אדלייד

שלדון
Make You Mine (שיר של מדיסון ביר)

"Make You Mine" (בעברית: "להפוך אותך לשלי") הוא שיר של הזמרת-יוצרת האמריקאית מדיסון ביר. הסינגל יצא לאור ב-9 בפברואר 2024 על ידי חברות התקליטים אפיק ו-Sing It Loud. השיר נכתב והופק על ידי ביר ולירוי קמפליט.

== רקע ==
ב-6 בפברואר 2024, פרסמה ביר קטע מן "Make You Mine" ברשתות החברתיות. למחרת, הכריזה ביר על תאריך שחרור ועל עטיפת הסינגל. הסינגל יצא לאור ב-9 בפברואר 2024.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי מדיסון ביר
קטגוריה:שירים באנגלית
מועדון הספורט מכבי ליטא

מועדון הספורט מכבי ליטא הוקם ב-19 בספטמבר 1920 בקובנה כארגון גג<ref></ref> של חלק ממועדוני הספורט היהודיים בליטה. המועדון חדל להתקיים בתקופת השואה בליטא. הוא הוקם מחדש בשנת 1989 בתקופת הפרסטרויקה ברפובליקה הסובייטית הסוציאליסטית הליטאית.

== בין שתי מלחמות העולם ==
עם הקמת מרכז מכבי בליטא, "החברה היהודית להתעמלות ולספורט" שהוקמה בווילנה בשנת 1916 כאשר ליטא הייתה תחת שלטון גרמני, הפכה למועדון מכבי וילנה.<ref></ref> בנוסף לכך נפתחו אגודות מכבי בכל הערים בהן התקיימו קהילות יהודיות גדולות, דוגמת קובנה, מריאמפולה, פוניבז', רוקישקיס <ref></ref> יורבורג,<ref></ref> שְיַאוּלְיַאי, זאגר.

בשנת 1926 פעלו בליטא 83 מועדוני ספורט של מכבי עם כ-4,000 חברים, בענפי ספורט מגוונים ביניהם כדורגל, חתירה, שחמט, אופניים, סקי, איגרוף, הוקי קרח ואתלטיקה.

קבוצת הכדורגל של מועדון מכבי קובנה שיחקה 12 עונות בליגה א' וזכתה במקום השלישי בשנת 1926, רוכב האופניים איסקאס אנוליקאס ייצג את ליטא באולימפיאדות 1924 ו-1928, אך לא סיים את המרוצים. שחקני השחמט אלכסנדר מאכט ואיסקאס ויסטנקיס ייצגו את ליטא באולימפיאדות שחמט.

אולגה גורביצ'יטה שהייתה אלופת ליטא בטניס שולחן לשנת 1927<ref></ref> זכתה במקום ראשון בתחרות מכבי הבינלאומית שנערכה בפראג בין 23 ל-27 באוגוסט 1933.<ref></ref>

בסך הכל תמך המועדון ב-21 קבוצות שונות. ספורטאי המועדון השתתפו בשתי המכביות הראשונות שנערכו בארץ ישראל בשנים 1932 ו-1935.

== התקופה הפוסט-סובייטית ==
פחות מחודש לאחר הקמתו מחדש של הוועד האולימפי הלאומי של ליטא, הוקם מחדש מועדון מכבי ב-8 בינואר 1989 (יושב ראש סמיונאס פינקלשטיינאס) עם סניפים בקובנה, שְיַאוּלְיַאי וקלייפדה.

ב-1990 היו במועדון כ-500 חברים ובשנת 2000 כ-200 חברים. המועדון שלח משלחת בת 25 חברים למשחקי המכביה של 1989, שם הם התחרו תחת דגל ליטא.<ref></ref> המתאבק גריגוריוס צ'אז'ינריס זכה במדליית כסף, אמן השחמט אדוארדאס רוזנטליס זכה במדליית ארד, ונבחרת הקטרגל זכתה במקום החמישי. קבוצת הכדורגל מכבי וילנה, זכתה בליגה השנייה בשנת 1991 ובמקום השישי בליגה א' בעונת 1991/92. היא גם זכתה בגביע הכדורגל הליטאי בשנת 1992 והדיחה את האלופה FK ז'לגיריס וילנה. בעונה שלאחר מכן היא נודעה בשם FK Neris Vilnius.

נכון לשנת 2014 השתתף המועדון ב-7 משחקי מכביה וב-5 תחרויות באירופה וזכה ב-11 מדליות זהב, 20 מדליות כסף ו-14 מדליות ארד.<ref></ref>

בשנת 2014, המועדון תמך בתשעה ענפי ספורט (כדורגל, שחמט, כדורסל, טניס שולחן, טניס, שחייה, בדמינטון, היאבקות, קליעה והתעמלות אמנותית).

== קישורים חיצוניים ==

== הערות שוליים ==

קטגוריה:תנועת מכבי
קטגוריה:יהדות ליטא
קטגוריה:מועדוני ספורט יהודים
גשם הקשב לנשים

"גשם הקשב לנשים" הוא שיר שאת מילותיו כתבה המשוררת תרצה אתר, הלחין נפתלי אלטר, וביצעה יעל לוי. השיר יצא לאור ב-1982 ונכלל באלבומה הראשון יעל לוי. מילות השיר מופיעות בספר "כל השירים" שיצא לאור בשנת 2018 בהוצאת הקיבוץ המאוחד.

השיר מתאר נשים היושבות בבתיהן, מאחורי חלון, צופות בווילון ומצפות לבוא הגשם בשקט ובסבלנות. הן לא מאבדות תקווה והוא אכן מגיע, "הוּא חוֹזֵר, הוּא חוֹזֵר, הוּא חוֹזֵר..".

להערכת הבלוגר והפובליציסט אורי הייטנר, זהו שיר פמיניסטי, המוחה על כך שהשפע בעולם אינו מחולק בצורה הוגנת ואינו מגיע אל הנשים.<ref></ref> הוא עוסק בנשים הממתינות בסבלנות לגשם שלהן, שאף ש"הגשם שלנו אחר לרדת. אך הוא יבוא בגדול – גשם אדיר ונוהר"....

איתמר זהר, סופר ועיתונאי, אומר כי השיר מבטא כוח נשי הממתין בשקט להכרה. "הוא לא דוחף או צועק, אבל עם זאת גם אינו נכנע ומתרפס. הוא מאמין ויודע שיבוא תורו, כפי שעולה בסוף השיר". הנשים מקציבות לגשם זמן, עד רדת הערב, עד רדת החושך, לפני שהלילה יגיע ושוב יאכזב. על פי פרשנות של הספריה הלאומית, הציפייה לגשם היא למעשה ציפיית הנשים להפוך לאימהות.<ref></ref>

== ביצועים לשיר ==
* [https://www.youtube.com/watch?v=y0DiV79rpbo&ab_channel=YaelLevi-Topic יעל לוי], התקליט יעל לוי, 1981
* [https://www.youtube.com/watch?v=xfQiMVYaLPs&ab_channel=ביתאביחי רוני אלתר בבית אבי חי], 2012
* [https://www.facebook.com/watch/?v=419350552150220 רוחמה רז במופע מחווה לתרצה אתר בתיאטרון הקאמרי], הרשת החברתית פייסבוק, 8.3.2019

== הערות שוליים ==

קטגוריה:שירי 1982
קטגוריה:סינגלים מ-1982
קטגוריה:שירי יעל לוי
קטגוריה:שירים בעברית
קטגוריה:שירים שנכתבו על ידי תרצה אתר
קטגוריה:שירים על גשם
קטגוריה:סינגלים בהוצאת הד ארצי
מקובקי

מוהן קליאסלה משלזיה התחתית
מקובקי (בשלזית: Makůwki / Makōwki, בשלזיה תחתית: Mohn Kließla, בגרמנית: Mohnpielen, בהונגרית: Mákos guba) הוא קינוח לחם מתוק על בסיס זרעי פרג ממרכז אירופה.

== בשלזיה ==
המנה נחשבת למסורתית בשלזיה (דרום מערב פולין), שם היא מוגשת כמעט אך ורק בערב חג המולד. הוא פופולרי גם בחלקים אחרים של פולין, כמו גם במזרח גרמניה, בסלובקיה ובהונגריה.

== מחוץ לשלזיה ==
מקובקי ידוע גם בברנדנבורג ובברלין תחת השם מוהנפילן (Mohnpielen).<ref>[https://books.google.com/books?id=YNwAAAAAcAAJ&dq=Mohnpielen&pg=PA290 Book from 1836, Mark Brandenburg, Mohnpielen]</ref> <ref>[https://books.google.com/books?id=iNb1-BLdY4EC&dq=Brandenburg+Mohnpielen&pg=PA140 1862 book: Northern Germany, Germanic Mythology], to eat seeded foods (particularly Mohnpielen) to ward off bad spirits during twelve days frost</ref> <ref>[https://books.google.com/books?id=3BNIAAAAIAAJ&dq=Brandenburg+Mohnpielen&pg=PA242 Brandenburg Mohnpielen, 1868 book]</ref> <ref>[https://books.google.com/books?id=BlsbAAAAYAAJ&dq=Mohnpielen+date:0-1900&pg=PA42 1885 book]: Mohnpielen], Die Familie Buchholz, Julius Stinde</ref> <ref>[https://books.google.com/books?id=igMPAAAAYAAJ&dq=Brandenburg+Mohnpielen&pg=RA4-PA23 1899 book, Mohnpielen Brandenburg Heimatkunde –Regional history]</ref> <ref>[https://books.google.com/books?id=2sYqAAAAYAAJ&dq=Brandenburg+Mohnpielen&pg=PA106 Mark Brandenburg Mohnpielen Georg, Rietschel, 1902 book]</ref> תיאודור פונטאנה במסעותיו דרך מרקיזות ברנדנבורג כתב על מוהנפילן ומאכלים אחרים.

מאכל דומה שנעשה עם פרוסות לחמניות סהר (קיפרל) בהונגריה נקרא מאקוש גובה ()<ref>[https://www.origo.hu/tafelspicc/2015/12/a-tokeletes-karacsonyi-makos-guba-a-legregebbi-recept מתכון למאקוש גובה]</ref> בתרגום חופשי "צרור פרג".

בפולין, מחוץ לאזור שלזיה, המנה ידועה בשם makiełki. היא נפוצה במיוחד בפוזנן ובלודז', שם התיישבו מהגרים משלזיה במהלך המהפכה התעשייתית במאה ה-19.<ref></ref> <ref>http://www.poznan.pl/slownik/ Słownik gwary miejskiej Poznania</ref>

== הכנה ==
המרכיבים העיקריים הם לחם לבן מתוק ופרג טחון דק מבושל בחלב עם חמאה. מרכיבים חשובים נוספים כוללים פירות יבשים (תאנים, צימוקים, משמשים, תמרים וכו'), שקדים ושאר סוגי אגוזים (מבחר האגוזים והפירות היבשים משתנה). הוא מתובל בסוכר, דבש, וניל, קינמון ורום.

הלחם נחתך לפרוסות דקות ומרובד בשכבות בסיר חרס או לעיתים קרובות יותר בקערת זכוכית או קריסטל. לאחר הנחת כל שכבה יוצקים את הרוטב של הפרג המבושל, עם חומרי טעם וריח ואגוזים, עד שהלחם ספוג היטב. החלק העליון מעוטר בכמה אגוזים ופירות נוספים. המנה מוגשת קרה, לפחות מספר שעות לאחר ההכנה, כדי שהחומרים יתאחדו.

== חשיבותה בשלזיה ==
המטבח השלזי יכול להיות מאוד שמרני. המסורת של הגשת makówki/mohnkließla/mohnpielen נשמרת היטב בקרב אנשי שלזיה וקשה לדמיין חג מולד בשלזיה בלי המנה הזו מתוך אמונה שזרעי הפרג הרבים מביאים מזל וכסף בשנה החדשה. בעיני הזקנים ייחשב לא מתאים על פי המסורת להכין אותה מחוץ לתקופת "חג המולד - ראש השנה". הכנת מקובקי מחוץ לשלזיה יכולה להיות קשה בגלל חוסר הזמינות של זרעי פרג טחונים דק (בדרך כלל נדרשת טחינה מיוחדת). בארצות הברית, משחת פרג משומרת זמינה לפעמים מסחרית וניתן להשתמש בה.

== לקריאה נוספת ==
* אופקאנץ 
* רשימת קינוחים

== קישורים חיצוניים ==

== הערות שוליים ==

קטגוריה:מאכלי חג המולד
קטגוריה:קינוחים
קטגוריה:המטבח הגרמני
קטגוריה:המטבח הפולני
קטגוריה:המטבח ההונגרי
אברהם יונה

רבי אברהם יונה (תק"ה, 1745 - כ"ה שבט תקע"ה, 1815) היה רבה של העיר ונציה בתקופה שטרום חוזה פריז.

== ביוגרפיה ==
נולד באיספלטרו שבדלמטיה (כיום בקרואטיה) לרפאל משה חיים יונה. היה תלמידהם של רבי דוד פארדו ורבי שבתי וינטורה, ואף כתב הקדמה לספר 'נהר שלום' של הרב וינטורה.

במשך כשנתיים כיהן כרבה של איספלטרו, לאחר מכן עבר לוונציה ושם התחבב על החיד"א והיה חברותא שלו למשך כארבעה חודשים. החיד"א סמכו להוראה בכסלו תקל"ז, 1777. רבי אברהם יונה עסק גם בקבלה וחסידות. היה שותף בסנהדרין של פריז שיזם נפוליאון.<ref>אנציקלופדיה לחכמי איטליה, ערך רבי אברהם יונה.</ref>

נפטר בכ"ה שבט תקע"ה, בהיותו בן 70.

== הערות שוליים ==

קטגוריה:רבנים איטלקים
קטגוריה:ונציה: רבנים
ליקוי החמה ב-2 באוקטובר 2024

הנפשה של נתיב הליקוי
ליקוי החמה ב-2 באוקטובר 2024 הוא ליקוי חמה טבעתי שיתרחש באי הפסחא ואזור קטן ליד הקצוות הדרומיים של ארגנטינה וצ'ילה וצפון איי פוקלנד<ref></ref>, מסלול האנטומבה של הליקוי יהיה כולו מעל האוקיינוס השקט. הפנימברה תהיה גלויה מדרום דרום אמריקה, הוואי, החלקים הדרום-מערביים ביותר של מקסיקו (ליתר דיוק, באחה קליפורניה הדרומית, חליסקו) וחלקים של אנטארקטיקה. ישנם כ-175,000 אנשים החיים במסלול שבו יראו לפחות ליקוי חלקי.<ref></ref> עוצמת הליקוי היא 0.93261, והליקוי יתרחש רק 56 דקות לפני האפוגי.
ליקוי טבעתי, 4 בינואר 2011

ליקוי טבעתי הוא ליקוי שבו במקום שהירח יסתיר את כל השמש, נראית סביבו טבעת אש זוהרת. ליקוי חמה יכול להתרחש אך ורק סמוך מאוד לתחילתו או לסופו של החודש העברי, משום שראש חודש נקבע תמיד בסמוך למולד הלבנה, דהיינו המועד שבו הירח עובר סמוך לקו הדמיוני המחבר את כדור הארץ עם השמש.

ליקוי החמה הבא יתרחש ב-29 במרץ 2025.

הליקוי הוא חבר בסדרת סמסטר. ליקוי חמה בסדרת סמסטר של ליקויי חמה חוזר על עצמו בערך כל 177 ימים ו-4 שעות (סמסטר) בצמתים מתחלפים של מסלול הירח<ref></ref>. זה גם חלק ממחזור 144 של סארוס (ליקוי מחזורי), החוזר על עצמו כל 18 שנים ו-11 ימים.

==ראו גם==
*רשימת ליקויי החמה במאה ה-21

==קישורים חיצוניים==

==הערות שוליים==

2024
קטגוריה:2024 במדע
סימון אלגברי (שחמט)

סימון אלגברי
הסימון האלגברי הוא השיטה הסטנדרטית לרישום ותיאור המהלכים במשחק שחמט. הוא מבוסס על מערכת קואורדינטות לזיהוי ייחודי של כל משבצת בלוח.<ref name="Oxford"></ref> הוא משמש את רוב הספרים, המגזינים והעיתונים.

== מתן שמות למשבצות ==
כל משבצת בלוח מזוהה על ידי זוג קואורדינטות ייחודי – אות ומספר – מנקודת מבטו של השחקן הלבן. העמודות האנכיות של משבצות, הנקראות "Files", מסומנות מ־a עד h (בעברית, מ־א' עד ח') משמאלו של השחקן (צד המלכה) לימין (צד המלך). השורות האופקיות של המשבצות, הנקראות "Ranks", ממוספרות מ-1 עד 8 החל מהצד של השחקן הלבן. לפיכך לכל משבצת יש זיהוי ייחודי של אות העמודה ואחריה מספר השורה. לדוגמה, המשבצת הראשונית של המלך הלבן מוגדרת כ-e1 (בעברית: ה1).

== מתן שמות לכלים ==
כל סוג כלי (מלבד רגלים) מזוהה באות גדולה. שחקנים דוברי אנגלית משתמשים באותיות K עבור מלך, Q עבור מלכה, R עבור צריח, B עבור רץ ו-N עבור פרש. אותיות ראשוניות שונות משמשות בשפות אחרות.

בספרות השחמט, במיוחד זו המיועדת לקהל בינלאומי, האותיות הספציפיות לשפה מוחלפות לעיתים קרובות בסמלים מוכרים אוניברסליים; לדוגמה, ♞c6 במקום Nc6. סגנון זה ידוע בתור "סימון אלגברי של צלמיות". ערכת הסמלים השונים של יוניקוד כוללת את כל הסמלים הדרושים לסימונים אלגבריים של צלמיות.<ref></ref>

== סימון עבור מהלכים ==
בסימון אלגברי סטנדרטי (או בצורה קצרה), כל מהלך של כלי מסומן באות הגדולה של הכלי, בתוספת הקואורדינטות של משבצת היעד. לדוגמה, Be5 (רץ עובר ל-e5), Nf3 (פרש עובר ל-f3). עבור מהלכי רגלי, אין אות המשמשת לציון הכלי, רק משבצת היעד ניתנת. לדוגמה, c5 (הרגלי עובר ל-c5).

כאשר כלי מבצע הכאה, "x" מוכנס מיד לפני משבצת היעד. לדוגמה, Bxe5 (הרץ מכה את הכלי ב-e5). כאשר רגלי מבצע הכאה, העמודה ממנה יצא הרגלי משמשת לזיהוי הרגלי. לדוגמה, exd5 (הרגלי על עמודה e מכה את הכלי ב-d5).

הכאה דרך הילוכו מסומנת על ידי ציון עמודת היציאה של הרגלי המכה, ה-"x", ומשבצת היעד (לא המשבצת של הרגלי שהוכה). לעיתים מוסיפים גם את הסיומת "ep" המציינת שההכאה הייתה דרך הילוכו.<ref name="FideLawsOfChess"></ref> לדוגמה, exd6 ep.

כאשר המהלך ברור, הכאת רגלי מתוארת לפעמים על ידי ציון העמודות המעורבות בלבד (exd או אפילו ed). צורות מקוצרות אלו נקראות לפעמים "סימון אלגברי מקוצר" או "סימון אלגברי מינימלי".

אל מהלך שמציב את המלך של היריב בשח בדרך כלל מצורף הסימן "+". לחלופין, לפעמים משתמשים בדקר (†) או בקיצור "ch". פרסומים מסוימים מציינים שח שנגלה עם קיצור כמו "dis ch", או עם סמל ספציפי. שח כפול מסומן בדרך כלל כמו שח, אך לפעמים מיוצג באופן ספציפי כ-"dbl ch" או "++", במיוחד בספרות שחמט ישנה יותר. פרסומים מסוימים כגון ECO משמיטים כל אינדיקציה לשח.

מט בסיום המהלכים מיוצג על ידי הסימן "#" בסימון FIDE סטנדרטי וב-PGN. המילה "mate" (מט) משמשת בדרך כלל במקום; מדי פעם נעשה שימוש בדקר כפול () או סימן פלוס כפול (++), אם כי סימן הפלוס הכפול משמש גם לייצג שח כפול כאשר מלך מותקף על ידי שני כלי יריב בו זמנית. מט מיוצג על ידי "" (סימן אי-שוויון) באפליקציית השחמט של macOS. בפרסומים ברוסית ובפרסומים לשעבר בברית המועצות, שבהם ההכאות מסומנות ב-":", מט עשוי להיות מיוצג גם ב-"X" או "x".

== הערות שוליים ==

קטגוריה:מונחים בשחמט
פנג בין

פנג בין (בסינית: 冯彬; נולדה ב-3 באפריל 1994) היא אתלטית סינית, סגנית האלופה האולימפית (פריז 2024), אלופת עולם (יוג'ין 2022) בזריקת דיסקוס.

== ביוגרפיה ==
=== 2016 ===
באולימפיאדת ריו דה ז'ניירו שנערכה באוגוסט סיימה במקום שמיני בזריקת דיסקוס בתוצאה של 63.06 מטר.

=== 2017 ===
באליפות העולם שנערכה באוגוסט בלונדון שבממלכה המאוחדת סיימה במקום שמיני בזריקת דיסקוס בתוצאה של 61.56 מטר.

=== 2018 ===
==== סגנית אלופת משחקי אסיה ====
במשחקי אסיה שנערכו באוגוסט בג'קרטה שבאינדונזיה זכתה במדליית כסף בזריקת דיסקוס בתוצאה של 64.25 מטר.

=== 2019 ===
==== אלופת אסיה ====
באליפות אסיה שנערכה באפריל בדוחה שבקטר זכתה במדליית זהב בזריקת דיסקוס בשיא אליפות חדש של 65.36 מטר.

באליפות העולם שנערכה באוקטובר בדוחה סיימה במקום חמישי בזריקת דיסקוס בתוצאה של 62.48 מטר.

=== 2021 ===
באולימפיאדת טוקיו שנערכה ביולי-אוגוסט סיימה במקום 17 בזריקת דיסקוס בתוצאה של 60.45 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, זכתה במדליית זהב בזריקת דיסקוס בשיא אישי חדש של 69.12 מטר, לפני סנדרה פרקוביץ' מקרואטיה (68.45 מטר) וולארי אולמן מארצות הברית (68.30 מטר).

=== 2023 ===
==== אלופת אסיה ====
באליפות אסיה שנערכה ביולי בבנגקוק שבתאילנד זכתה במדליית זהב בזריקת דיסקוס בתוצאה של 66.42 מטר.

==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכתה במדליית ארד בזריקת דיסקוס בתוצאה של 68.20 מטר, אחרי לאולאוגה טאוסאגה (69.49 מטר) וולארי אולמן (68.61 מטר), שתיהן מארצות הברית.

==== אלופת משחקי אסיה ====
במשחקי אסיה שנערכו באוקטובר בהאנגג'ואו שברפובליקה העממית של סין זכתה במדליית זהב בזריקת דיסקוס בשיא תחרות חדש של 67.93 מטר.

== שיאים אישיים ==
=== אצטדיון ===
* זריקת דיסקוס: 69.12 מטר (2022)

== קישורים חיצוניים ==

קטגוריה:אלופות עולם באתלטיקה
קטגוריה:זורקות דיסקוס
קטגוריה:אתלטיות סיניות
קטגוריה:אתלטיות באולימפיאדת ריו דה ז'ניירו (2016)
קטגוריה:זורקות דיסקוס באולימפיאדת טוקיו (2020)
קטגוריה:סיניות שנולדו ב-1994
זיזי טייב

זיזי טייב שמו האמיתי היה לאון יהודה טייב (בצרפתית: Zizi Taïeb; 19 בספטמבר 1916 – 27 ביולי 1988) היה שחיין ושחקן כדורמים יהודי-תוניסאי וניצול שואה. אלוף צרפת (1934) ואלוף תוניסיה במשחה ל-100 מטר גב.

== ביוגרפיה ==
טייב נולד וגדל בתוניס. אחיו ג'ילברט, שחיין מצטיין, אלוף צרפת בשחייה. הוא התאמן בקבוצת מכבי תוניס בהדרכתו של הנרי שייפר והצטיין בכל שלושת הסגנונות באותה העת, חופשי, גב וחזה.

===1933===
באליפות תוניסיה שנערכה בשנת 1933 זכה במדליית כסף במשחה ל-100 מטר גב בתוצאה של 1:20, אחרי אמיל טייב

===1934===
באליפות תוניסה ובאליפות צפון אפריקה זכה במדליית זהב במשחה ל-100 מטר גב. באליפות צרפת שנערכה באותה שנה זכה במדליית זהב במשחה ל-100 מטר גב בתוצאה של 1:17.8 דקות.

===1935===
אלוף תוניסיה ואלוף צפון אפריקה בשנת 1935 במשחה ל-100 מטר גב. באליפות צרפת שנערכה בשנת 1935 זכה במדליית כסף במשחה ל-100 מטר גב בתוצאה של 1:18.1 דקות. אותה שנה קבע במשחה זה שיא של 1:16.6 דקות.
====כדומים====
בשנת 1935 הוביל את קבוצתו בכדורמים ""Cercle Des Nageurs de Tunis" ("מעגל השחיינים של תוניס") כקפטן לזכייה באליפות תוניסיה בכדורמים לאחר 13 שנים ברציפות שבהן זכתה קבוצת "Sirènes Triton", ביחד עם השוער מוריס בלאיש (19), גסטון חג'ג' (22), אדמון "בובי" ביסמוט (22), ג'ילברט נעים (18), אנרי ביסמוט (21), וג'ילברט טייב הצעיר שבקבוצה (14).

===1936===
באליפות תונסיה וצפון אפריקה בשנת 1936 זכה במדליית זהב ובאליפות צרפת זכה במדליית כסף. למרות שהיה אמור להשתתף במשחקים האולימפיים בברלין הוא נעדר מהם ללא סיבה ידועה.

===1938===
באליפות תוניסה וצפון אפריקה בשנת 1938 הוא זכה במדליית זהב במשחה ל-100 מטר גב ובאליפות צרפת אותה שנה זכה במדליית כסף במשחה זה בתוצאה של 1:15.2 דקות. נוסף לכך, באליפות צפון אפריקה הוא זכה גם במדליית ארד במשחה ל-200 מטר חזה, אחרי פרדי בן סעד.

במלחמת העולם השנייה הגרמנים שכבשו את תוניסיה, מינו אותו לממונה על עובדי הכפייה בביזרטה בצפונה של המדינה.

טייב השתתף בתחרויות שחייה ובמשחקי כדורמים עד לשנת 1952 וזכה באליפויות תוניסיה במשחים רבים.

בשנות ה-60 היגר לצרפת, בעקבות המשבר הכלכלי בתוניסיה.

טייב נפטר ב-27 ביולי 1988

== קישורים חיצוניים ==

* [https://tunisianopenmasters.wixsite.com/tn-natation-polo/zizi-leon-taieb Zizi Leon Taieb] 
* עדי רובינשטיין, [https://www.israelhayom.co.il/article/470741 הכוח היהודי], באתר ישראל היום, 24 באפריל 2017
* 
* [https://www.nli.org.il/he/newspapers/haretz/1934/10/12/01/article/89?&srpos=2&e=------193-he-20--1--img-txIN%7ctxTI-רבן+צפון+אפריקה-------------1 בספורט], באתר הארץ, 12 באוקטובר 1934
* 
* 
* Moez Mahouachi, [https://tunisianopenmasters.wixsite.com/tn-natation-polo/la-natation-en-tunisie-1930-1939 Histoire de la natation et du Water-Polo En Tunisie] 

== הערות שוליים ==

קטגוריה:שחיינים תוניסאים
קטגוריה:ספורטאים יהודים תוניסאים
קטגוריה:ספורטאים יהודים צרפתים
קטגוריה:שחייני גב
קטגוריה:שחייני חזה
קטגוריה:שחייני חופשי
קטגוריה:ספורטאים יהודים בשואה
ברנרד מרכוס

ברנרד (ברני) מרכוס (באנגלית: Bernard Marcus) (נולד ב-12 במאי 1929) הוא מיליארדר יהודי אמריקאי שהקים את רשת הקמעונאות האמריקאית הום דיפו. בנוסף הקים את המכון הישראלי לדמוקרטיה.

==ביוגרפיה==
ברנדר מרכוס נולד ב־12 במאי 1929 בוארק ניו ג'רזי, להורים שהיגרו מרוסיה.<ref name=":1"></ref> משפחתו הייתה דלת אמצעים ולכן, לא התאפשר לו ללכת ללמוד לימודי רפואה כפי שחלם. במקום זאת, נרשם ללימודי רוקחות באוניברסיטת ראטגרס.<ref></ref>

בהתחלה עבד בבית מרקחת, אבל הוא העדיף לעבוד בעבודה ניהוליות. הוא עבד בכמה עבודות, עד שהגיע לעבוד Handy Dan Improvement Centers בתור מנכ"ל. בשנת 1978 החליט הדירקטוריון לפטר את מרקוס ועוד עובד אלמוני בחברה, ארתור בלאנק. באותו שנה הם הקימו ביחד את רשת "הום דיפו". בראשית דרכה של הרשת, הם שילמו לאנשים דולר אחד לכל קונה שיבוא בחנות.<ref name=":1" /> הרשת הייתה אחת החברות הראשונות ששיווקה מוצרים להכנה בשיטת "עשה זאת בעצמך".<ref name=":2" />

ב-1991 הקיים את המכון הישראלי לדמוקרטיה. עד היום הוא התורם העיקרי של המכון, לפחות 40% מהתקציב בכל שנה. כאשר המכון לא מצליח לגייס את השאר, הוא משלים את החסר. חלק מתרומות שלו למכון שימשו לבניית בניין למכון בשכונת טלביה.<ref></ref>

ב-2016 ברנרד ואשתו בילי תרמו את הכסף הנדרשת להקמת מרכז שירותי הדם הלאומי של מד"א.<ref></ref>

ברנרד תמך בדונלד טראמפ בכול שלושת סבבי מערכות בחירות, והוא אחד התורמים הגדולים שלו.<ref></ref>

בנוסף, תרם להקמת "אקווריום ג'ורג'יה" בארצות הברית.<ref name=":0" />

הוא הקים מרקוס עמותה שעוסקת בשיפור נגישות לנכים ובחינוך.<ref name=":0" />

ברנרד מרכוס היה נשוי בראשונה לרות ראדוס נולדו להם שני ילדים. אשתו השנייה היא בילי מרכוס, שלו יש ממנה בן חורג. הוא הודיע שהוא לא ישאיר הרבה כסף לילדים שלו, במקום זאת הוא יתרום את כל כספו לעמותה שהקיים.

==קישורים חיצוניים==

== הערות שוליים ==

קטגוריה:מנהלים אמריקאים
קטגוריה:אמריקאים שנולדו ב-1929
קטגוריה:נדבנים יהודים אמריקאים
פייר בולאנז'ה

פייר בולאנז'ה (בצרפתית: Pierre Boulanger; נולד ב-1987) הוא שחקן צרפתי.

==ביוגרפיה==
בולאנז'ה נולד בפריז.

ב-2003 שיחק בתפקיד הראשי, של הנער היהודי מומו, בסרט "מר איברהים". על תפקידו בסרט זכה בפרס בפסטיבל הסרטים בשיקגו.

ב-2008 שיחק בסרט "Nos 18 ans" העוסק בחבורת נערים בצרפת הנערכים לבחינת הבגרות, גילם את מושא אהבתה של סלינה גומז בסרט "מונטה קרלו" והופיע בסרט "שבעה ימים באנטבה".

בתיאטרון הופיע בין היתר במחזה "דון ז'ואן". הוא גם עוסק בדיבוב ודיבב לצרפתית את דמותו של הנסיך (ביגלומו של סם קלפלין) בסרט "שלגייה והצייד".

==קישורים חיצוניים==

קטגוריה:שחקני קולנוע וטלוויזיה צרפתים
קטגוריה:צרפתים שנולדו ב-1987
גוקש דומרזו

גוקש דומרזו (Dommaraju Gukesh, נולד ב-29 במאי 2006) הוא שחמטאי הודי בדרגת רב-אמן, המדורג נכון ליוני 2024 במקום ה-6 בעולם. הוא השחמטאי השלישי הכי צעיר אי פעם שזכה בתואר רב-אמן, הצעיר ביותר שהגיע למד כושר 2750, השלישי הכי צעיר שהשתתף בתחרות המועמדים והצעיר ביותר אי פעם שניצח בה.

== ביוגרפיה ==

גוקש נולד בצ'נאי שבהודו.

== קריירה ==
ב-2015 זכה גוקש באליפות אסיה לבתי ספר.
ב-2018 זכה באליפות העולם לנוער עד גיל 12, ובנוסף זכה בחמש מדליות זהב באליפות אסיה לנוער לשנת 2018.

במרץ 2018 זכה בתואר אמן בין-לאומי.

ב-15 בינואר 2019 זכה בתואר רב-אמן, כשהוא בן 12 בלבד. ובכך הפך לשחקן השני הכי צעיר שזכה בתואר. הוא כמעט עקף את סרגיי קאריקין כרב האמן הצעיר ביותר אי פעם, אך "החמיץ" את השיא בשבעה עשר ימים.

באוגוסט 2022 החל את אולימפיאדת השחמט ה-44 עם 8/8, הוא סיים עם 9/11 עם רמת ביצוע של מד כושר 2867, וזכה במדליית זהב על הלוח הראשון.

באוגוסט 2023 הגיע למד כושר 2750 ובכך הפך לשחקן הצעיר ביותר אי פעם שהגיע לדירוג זה. באותו חודש השתתף בגביע העולם בשחמט והגיע עד לשלב רבע הגמר.

בדצמבר 2023 העפיל לתחרות המועמדים 2024 בזכות זה שסיים ראשון מבין מי שטרם העפיל לתחרות המועמדים בסבב תחרויות פיד"ה 2023 והפך לשחקן השלישי הצעיר ביותר שעשה זאת, כשלפניו רק בובי פישר ומגנוס קרלסן.
באפריל 2024 השתתף בתחרות המועמדים וסיים במקום הראשון עם 9 נקודות מתוך 14. בכך הפך גוקש לשחקן הצעיר ביותר שמנצח את תחרות המועמדים. בעקבות זכייתו בתחרות המועמדים הוא עתיד לשחק באליפות העולם 2024 נגד אלוף העולם המכהן, דינג לירן.

== ראו גם ==
* תחרות המועמדים 2024
== קישורים חיצוניים ==

* [https://www.chess.com/players/gukesh-dommaraju/ פרופיל שחמטאי] ב-chess.com

== הערות שוליים ==

2024 04
קטגוריה:רבי-אמנים הודים
קטגוריה:ילדי פלא בשחמט
קטגוריה:הודים שנולדו ב-2006
אי שם בבקעה

"אי שם בבקעה" הוא שיר שנכתב על ידי נח ורשואר והולחן על ידי אלה מילך-שריף ובוצע על ידי צוות הווי פיקוד המרכז והסולנית רוחמה רז בשנת 1973.

== רקע לכתיבת השיר ותוכנו ==
השיר נכלל בתוכניתה של צוות הווי פיקוד המרכז, "פרצופים צוחקים", שיצאה בסוף 1973, מיד לאחר מלחמת יום הכיפורים. הסולנית בשיר היא רוחמה רז. העיבוד המוזיקלי לשיר (כמו לכל שירי התקליט), הוא של יוסי הורביץ.<ref name=":0"></ref>

בשיר מתואר יישוב בבקעת הירדן שבו שורה הרמוניה ושלווה, אך יחד עם זאת מנגד מתוארים גדרות תיל ואווירת מלחמה מסביב.
זהו השיר הראשון שמילך-שריף הלחינה והוא זה שהזניק את הקריירה שלה. מילך-שריף הלחינה עשרות יצירות מוזיקליות ובשנת 2005 זכתה בפרס ראש הממשלה למלחינים.<ref></ref><ref></ref>

השיר צעד במצעדי הפזמונים השבועיים של הגל הקל במרץ 1974. הוא שהה במצעד שמונה שבועות והגיע בשיאו למקום הרביעי.<ref name=":0" />

== קישורים חיצוניים ==
* 

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי רוחמה רז
קטגוריה:שירי להקות צבאיות
קטגוריה:שירים בעברית
קטגוריה:שירים על מקומות
קטגוריה:בקעת הירדן
פלוריקה בגדאסאר

פלוריקה בגדאסאר (ברומנית: Florica Bagdasar: 24 בינואר 1901 - 19 בדצמבר 1978) הייתה רופאה פסיכותרפיסטית, פוליטיקאית רומניה, האישה הראשונה שהתמנתה לתפקיד שר בממשלת רומניה.

בגדאסאר נולדה בביטולה, שבצפון מקדוניה, אז באימפריה עות'מאנית, בת של המהנדס ומורה למתמטיקה סטריה צ'יומטי ושל אנאסטסיה פאפאהאג'י, שניהם ממוצא ארומני.

לאחר מלחמות הבלקנים משפחת צ'יומטי עברה לרומניה, שם עבד האב כמהנדס. פלוריקה התחילה לימודים במכון פומפיליאן, אך במהלך מלחמת העולם הראשונה, לאחר כיבוש בוקרשט על ידי הגרמנים, נאלצה לקטוע אותם ולעבור עם משפחתה לאזור שטרם נכבש. היא המשיכה בלימודיה ברומן ולאחר סיומם, ב-1920, נרשמה לפקולטה לרפואה באוניברסיטת בוקרשט. לאחר סיום לימודי הרפואה והתמחות כרופא מנתחת, נישאה לדומיטרו בגדאסאר, גם הוא רופא ממוצא ארומני. הזוג הצעיר נסע להתמחות בארצות הברית, באוניברסיטת הרווארד. לבני הזוג בגדאסאר נולדה בת, מי שעתידה להיות המתמטיקאית אלכסנדרה בלו, רעיתו של סול בלו.

סוף חייה של פלוריקה בגדאסאר תואר בספר "דצמבר של הדקאן", שכתב חתנה, סול בלו.

==קישורים חיצוניים==

==הערות שוליים==

קטגוריה:רופאים רומנים
קטגוריה:בוגרות אוניברסיטת הרווארד
קטגוריה:קומוניסטים רומנים
קטגוריה:שרי הבריאות של רומניה
קטגוריה:ילידות 1901
קטגוריה:נפטרות ב-1978
סוכר דקלים

סוכר דקלים הוא ממתיק המופק מכל זן של עצי הדקל. אף שלסוכרים מדקלים שונים עשויים להיות הרכבים מעט שונים, כולם מעובדים באופן דומה וניתן להשתמש בהם לסירוגין.

== סוגי סוכר דקלים ==
המינים המרכזיים להפקת סוכר הדקלים הם דקלי התמר, הניפה , הארנגה ודקלי הקוקוס.<ref>[https://web.archive.org/web/20160509022827/http://www.importpromotiondesk.de/fileadmin/user_upload/Publikationen/factsheet/zutaten/palm-sugar-in-germany.pdf Palm Sugar in Germany]</ref> מין נוסף של דקל ממנו ניתן להפיק את הסוכר הוא דקל הפלמירה (Borassus spp) הגדל באפריקה, אסיה וגינאה החדשה. לעץ שימושים רבים, כגון סכך, ייצור כובעים, עץ, חומרי כתיבה ומוצרי מזון. סוכר הדקלים מופק ממוהל (טודי) מהפרחים.

ישנם שני מינים של תמר המייצרים סוכר דקלים: תמר מצוי ותמר הודי . התמר המצוי נפוץ בים התיכון ובמזרח התיכון, בעוד התמר ההודי הוא יליד אסיה, בעיקר פקיסטן והודו. את העצים מגדלים בעיקר לתמרים ולסוכר דקלים המיוצר מהמוהל של העץ.

דקל הניפה מקורו בחופים ובאזורים הטרופיים של האוקיינוס ההודי והשקט. זהו עץ הדקל היחיד שגדל במנגרובים . רק העלים והפרחים שלו מסוגלים לצמוח מעל המים. סוכר דקלים עשוי מהמוהל שלו, העשיר בסוכר.

הארנגה מקורו באזורי החוף והטרופיים של אסיה, בעיקר סין, מלזיה ואינדונזיה. המוהל המשמש לייצור סוכר דקלים מכונה בהודו "גור" ובאינדונזיה "גולה ארן".

דקל הקוקוס מניב סוכר מהמוהל של פרחיו. הוא גדל באזורי החוף של האוקיינוס ההודי והשקט. הספקים העיקריים הם תאילנד, אינדונזיה והפיליפינים.

== הפקה ==
הרתחת מוהל דקלים לשם הכנת סוכר דקלים מסורתי בכפר במערב [[סומטרה שבאינדונזיה.]]
סוכר דקלים מיוצר על ידי הרתחת המוהל עד שהוא נעשה סמיך.<ref>[https://www.fao.org/3/W9980T/w9980T04.htm Sugar palm]</ref> את המוהל המבושל ניתן למכור כסירופ דקלים. הוא נמכר בבקבוקים או בקופסאות ונוטה להתעבות ולהתגבש עם הזמן. את המוהל המבושל אפשר גם להפוך למוצק ולמכור כלבנים או עוגות. צבעו יכול לנוע בין חום זהוב לחום כהה או כמעט שחור, כמו גולה ארן האינדונזית.

== שימושים ==
סוכר דקלים הוא מרכיב במאכלים מתוקים ומלוחים המשמשים ברחבי אסיה, המזרח התיכון וצפון אפריקה.

== וריאציות של סוכר דקלים ==
סוכר הדקלים ידוע בשמות ובגרסאות רבות בהתאם למרכיב שלו, שיטת הייצור או האזור בו הוא גדל. באינדונזיה הוא ידוע כ"סוכר ג'אווה" (gula jawa) ובמלזיה הוא מוכר כ"סוכר מלקה" (gula melaka).

ה"גולה מלקה" מופק ממוהל ניצני פרחי הקוקוס, ולעיתים מדקלים אחרים. הוא עשוי להיות דחוס ודביק. באנגלית הוא ידוע בשם "Macca sugar", כנראה בגלל שמקורו במדינת מלאקה שבמלזיה (במלאית: Melaka). באופן מסורתי, "גולה מלקה" מיוצר על ידי מיצוי המוהל מניצן הפרחים של עץ קוקוס. מספר חריצים נחתכים לתוך הניצן שאליו נקשר סיר שנועד לאסוף את המוהל. לאחר מכן מבשלים את המוהל עד שהוא מסמיך, ומוזגים את המוהל לתוך צינורות במבוק באורך 8–10 סנטימטרים. מניחים לו להתמצק ולהפוך לגושי עוגה גליליים. בשל העבודה הרבה הכרוכה בייצור, הוא עלותו יקרה יותר מסוכר הקנים.

סוכר מקלה משמש בכמה מנות מלוחות, אבל בעיקר בקינוחים ובעוגות המקומיות של אזור דרום מזרח אסיה.

==קישורים חיצוניים==

== הערות שוליים ==

קטגוריה:סוכרים
קטגוריה:ממתיקים
קטגוריה:מגדנאות
קטגוריה:חומרי טעם וריח
איימו קויבונן

איימו אלן קויבונן (17 באוקטובר 1917 - 12 באוגוסט 1989) היה חייל פיני במלחמת ההמשך, והמקרה הראשון המתועד של חייל שפעל תחת מינון יתר של מתאמפטמין במהלך קרב.<ref name="f"></ref>

== ביוגרפיה ==

איימו אלן קויבונן נולד באלסטארו, הדוכסות הגדולה של פינלנד, ב-17 באוקטובר 1917 לפרנס ויטורי קויבונין ואנה סופיה קויבונים. איימו היה הבכור מתוך שישה ילדים.<ref></ref>

== מלחמת ההמשך ==

קויבונן היה חייל פינלדי, שהוצב לפטרול סקי ב-15 במרץ 1944 יחד עם כמה חיילים פינלדים אחרים. ביום השלישי למשימתם, ב-18 במרץ, הקבוצה הותקפה והוקפה על ידי כוחות סובייטים, מהם הצליחו להימלט. <ref></ref> קויבונן התעייף לאחר שגלש מרחק רב אך לא היה באפשרותו לעצור. הוא נשא את כל אספקת הסיור שלו של פרוויטין, או מתאמפטמין, שהונפקו על ידי הצבא, חומר ממריץ ששימש לסייע לחיילים להישאר ערים בזמן משמרת. <ref></ref> הוא צרך את אספקת הפרוויטין בשלמותה (כ-30 כדורים), והיה לו פרץ קצר של אנרגיה, אך עד מהרה החל להזות ובסופו של דבר איבד את ההכרה. קויבונן שחזר בהמשך שהתעורר למחרת בבוקר, לבד וללא אספקה.<ref name="fin"></ref> במהלך הימים הבאים, הוא שוב נמלט מכוחות סובייטיים, נפצע ממוקש נגד אדם ושהה בתעלה שבוע כשהוא ממתין לעזרה.<ref name="fin" /> לאחר שגלש יותר מ-400&nbsp;ק"מ (248.5&nbsp;מיל), הוא נמצא ואושפז בבית חולים סמוך. קצב הלב הנמדד שלו היה כ-200 פעימות לדקה, והוא שקל 43&nbsp;ק"ג (94.8&nbsp;פאונד) בלבד.<ref name="fin" /> בשבוע בו נעלם קויבונן, הוא התקיים מניצני אורן ומעורבני סיבירי שהוא תפס ואכל נא.

הוא שרד לאחר שנמצא, ונפטר ב-1989 בגיל 71.<ref name="fin" />

== הערות שוליים ==

קטגוריה:פינים במלחמת העולם השנייה
מקנזי ליטל

מקנזי ליטל (באנגלית: Mackenzie Little; נולדה ב-22 בדצמבר 1996) היא אתלטית אוסטרלית, זוכת מדליית ארד באליפות עולם (בודפשט 2023) וסגנית אלופת חבר העמים הבריטי (ברמינגהאם 2022) בהטלת כידון.

== ביוגרפיה ==
ליטל נולדה ברוצ'סטר שבוויטוריה, אוסטרליה. בצעירותה התחרתה בהטלת כידון, בריצת 400 מטר משוכות ובקרב שבע.

=== 2013 ===
==== אלופת עולם עד גיל 18 ====
באליפות העולם עד גיל 18 שנערכה ביולי בדונצק שבאוקראינה זכתה במדליית זהב בהטלת כידון בשיא אליפות חדש של 61.47 מטר.

=== 2021 ===
באולימפיאדת טוקיו שנערכה באוגוסט סיימה במקום שמיני בהטלת כידון בתוצאה של 59.96 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בהטלת כידון בשיא אישי חדש של 63.22 מטר.

==== סגנית אלופת חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהטלת כידון בשיא אישי חדש של 64.27 מטר.

=== 2023 ===
==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכתה במדליית ארד בהטלת כידון בתוצאה של 63.38 מטר, אחרי הארוקה קיטגוצ'י מיפן (66.73 מטר) ופלור רואיס מקולומביה (65.47 מטר).

== שיאים אישיים ==
* הטלת כידון: 66.27 מטר (2024)

== קישורים חיצוניים ==

קטגוריה:מטילות כידון
קטגוריה:אתלטיות אוסטרליות
קטגוריה:אתלטיות באולימפיאדת טוקיו (2020)
קטגוריה:מטילות כידון באולימפיאדת טוקיו (2020)
קטגוריה:אוסטרליות שנולדו ב-1996
חיים פרי (אמן)

חיים פרי (13 באפריל 1944 – בין אוקטובר 2023 לאפריל 2024) היה פסל ואמן רב-תחומי ישראלי. רוב פסליו מוצבים ברחבי קיבוץ ניר עוז שבו התגורר ובגן הפסלים שייסד.

פרי נחטף לרצועת עזה במהלך הטבח בניר עוז, במסגרת מתקפת הפתע על ישראל. ב-3 ביוני 2024 הודיע דובר צה"ל כי פרי נהרג בהיותו בשבי וגופתו הוחזקה בידי ארגון הטרור חמאס ברצועת עזה עד לחילוצה כעבור חודשיים, ב-20 באוגוסט 2024.

== ביוגרפיה ==
חיים פרי נולד בשכונת בורוכוב בגבעתיים לנחמה לבית שטרוכליץ ולגרשון פרייברג, ילידי בנדין שבחבל זגלמביה בפולין שעלו לארץ ישראל ב-1933. למד בבית הספר היסודי בורוכוב ובתיכון קלעי בגבעתיים. בגיל 18 הגיע פרי לקיבוץ ניר עוז עם גרעין צבר של השומר הצעיר. עבד כמסגר במוסך, למד לעבוד עם ברזל ומתכות והחל ליצור פסלים.

בשנת 1976 זכה בפרס מטעם מחלקת התרבות של הקיבוץ הארצי על כתיבת התסריט "מונולוג".

בשנת 1999 ייסד את גלריית "הבית הלבן" וגן פסלים הנמצאים באמצע השדות בין הקיבוצים נירים וניר עוז. ערך סיורים "אומנות על הגדר" – תפר ישראל עזה.

בשנת 2019 השתתף בסרט "מקלטים" בבימויה של רחל אלברט. הסרט עוסק בחייה של החברה הישראלית תחת שגרת חירום והוקרן בפסטיבל בין-לאומי לנשים בסינמטק ירושלים בסוף דצמבר 2023. 

במשך שנים התנדב פרי בעמותת בדרך להחלמה.

=== החטיפה לעזה ===
במהלך מתקפת הפתע על ישראל בבוקר 7 באוקטובר 2023 נחטף לרצועת עזה על ידי מחבלי החמאס.

אמני קריית אונו אצרו תערוכת מחווה לחיים פרי שנחטף מניר עוז בשם "הבית". בינואר 2024 הוצגה בשלוחת המכון הצרפתי בישראל תערוכתה של עפרה אייל באצירת רוית הררי "צל הרים" כמחווה של אהבה ודאגה לפרי.

בדצמבר 2023 שודר על ידי החמאס סרטון בו הוא נראה בחיים עם יורם מצגר ועמירם קופר. ב-3 ביוני 2024 פרסם דובר צה"ל כי השלושה נהרגו בעת שהוחזקו בח'אן יונס, ונסיבות מותם נחקרות.<ref></ref>

ב-20 באוגוסט 2024 הודיע דובר צה"ל כי גופתו הוחזרה לישראל יחד עם חמש גופות חטופים נוספות, בהם זו של ההיסטוריון אלכס דנציג.

== חיים אישיים ==
לפרי שני ילדים מנישואיו הראשונים. לאשתו, אסנת, יו"ר קיבוץ ניר עוז, בת מנישואיה הקודמים ולשניהם יחד שני ילדים נוספים. אחיו של בנו ליאור מצד אמו, דניאל דרלינגטון וחברתו, קרולין בול, שהייתה תיירת מגרמניה, נרצחו בטבח בניר עוז בעת שביקרו את המשפחה, כמה שעות לפני שהיו אמורים לעלות על מטוס חזרה לברלין במוצאי שבת. אשתו אסנת נשארה בממ"ד לבד במשך כחמש שעות עד שחולצה.<ref></ref>

== ספריו ==
* בחצר של סבא מיור
* ירנה, איירה עפרה אייל

== פסלים במרחב הציבורי ==
* נטיעות - דרך הפסלים בחצרים

==קישורים חיצוניים==

* יעל שנקר, [https://www.prtfl.co.il/archives/190690 בעשייה של חיים פרי שנחטף לעזה, אין הפרדה בין האמנות לחיים עצמם], באתר פורטפוליו, 6 בנובמבר 2023
* 
* 

== הערות שוליים ==

קטגוריה:פסלים ישראלים
קטגוריה:ציירים ישראלים
קטגוריה:בני ערובה וחטופים במתקפת הפתע על ישראל
קטגוריה:בוגרי בית ספר בורוכוב (גבעתיים)
קטגוריה:בוגרי תיכון קלעי (גבעתיים)
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:ניר עוז: אישים
קטגוריה:הטבח בניר עוז
קטגוריה:חללי מלחמת חרבות ברזל
קטגוריה:ישראלים שנולדו ב-1944
קטגוריה:ישראלים שנפטרו במאה ה-21
קטגוריה:חברי בדרך להחלמה
ויטסלב וסלי

ויטסלב וסלי (בצ'כית: Vítězslav Veselý; נולד ב-27 בפברואר 1983) הוא אתלט צ'כי, זוכה שתי מדליות ארד אולימפיות (לונדון 2012 וטוקיו 2020), אלוף עולם (מוסקבה 2012) ואלוף אירופה (הלסינקי 2012) בהטלת כידון.

== ביוגרפיה ==
וסלי נולד בהודונין שבצ'כיה. מאמנו הוא יאן ז'לזני.

=== 2008 ===
באולימפיאדת בייג'ינג שנערכה באוגוסט סיים במקום 12 בהטלת כידון בתוצאה של 76.76 מטר. בשלב המוקדמות קבע שיא אישי חדש של 81.20 מטר.

=== 2009 ===
באליפות העולם שנערכה באוגוסט בברלין שבגרמניה סיים במקום 28 בהטלת כידון בתוצאה של 75.76 מטר.

=== 2010 ===
באליפות אירופה שנערכה ביולי בברצלונה שבספרד סיים במקום תשיעי בהטלת כידון בתוצאה של 77.83 מטר.

=== 2011 ===
באליפות העולם שנערכה בספטמבר בדאיגו שבקוריאה הדרומית סיים במקום רביעי בהטלת כידון בתוצאה של 84.11 מטר.

=== 2012 ===
==== אלוף אירופה ====
באליפות אירופה שנערכה ביוני בהלסינקי שבפינלנד זכה במדליית זהב בהטלת כידון בתוצאה של 83.72 מטר, לפני ולרי יורדן מרוסיה (83.23 מטר) וארי מאניו מפינלנד (82.63 מטר).

==== מדליית ארד אולימפית ראשונה ====
באולימפיאדת לונדון שנערכה באוגוסט זכה במדליית ארד בהטלת כידון בתוצאה של 83.34 מטר, אחרי קשורן וולקוט מטרינידד וטובגו (84.58 מטר) ואנטי רוסקנן מפינלנד. ראשית סיים במקום הרביעי, אולם זכה במדליית הארד לאחר פסילתו של זוכה מדליית הכסף אולכסנדר פיאנטניציה מאוקראינה (84.51 מטר), אשר הורשע באימרוץ. בשלב המוקדמות קבע שיא אישי חדש של 88.34 מטר.

=== 2013 ===
==== אלוף עולם ====
באליפות העולם שנערכה באוגוסט במוסקבה שברוסיה זכה במדליית זהב בהטלת כידון בתוצאה של 87.17 מטר, לפני טרו פיטקמקי מפינלנד (87.07 מטר) ודמיטרי טרבין מרוסיה (86.23 מטר).

=== 2014 ===
==== סגן אלוף אירופה ====
באליפות אירופה שנערכה באוגוסט בציריך שבשווייץ זכה במדליית כסף בהטלת כידון בתוצאה של 84.79 מטר, אחרי אנטי רוסקנן (88.01 מטר) ולפני טרו פיטקמקי (84.40 מטר).

=== 2015 ===
באליפות העולם שנערכה באוגוסט בבייג'ינג שבהרפובליקה העממית של סין סיים במקום שמיני בהטלת כידון בתוצאה של 83.13 מטר.

=== 2016 ===
==== סגן אלוף אירופה ====
באליפות אירופה שנערכה ביולי באמסטרדם שבהולנד זכה במדליית כסף בהטלת כידון בתוצאה של 83.59 מטר, אחרי זיגיסמונדס סירמאיס מלטביה (86.66 מטר) ולפני אנטי רוסקנן (82.44 מטר).

באולימפיאדת ריו דה ז'ניירו שנערכה באוגוסט סיים במקום שביעי בהטלת כידון בתוצאה של 82.51 מטר.

=== 2017 ===
באליפות העולם שנערכה באוגוסט בלונדון שבממלכה המאוחדת סיים במקום 26 בהטלת כידון בתוצאה של 75.50 מטר.

=== 2021 ===
==== מדליית ארד אולימפית שנייה ====
באולימפיאדת טוקיו שנערכה באוגוסט זכה במדליית ארד בהטלת כידון בתוצאה של 85.44 מטר, אחרי ניראז' צ'ופרה מהודו (87.58 מטר) ובן ארצו יאקוב ואדלייך (86.67 מטר).

=== 2022 ===
באליפות אירופה שנערכה באוגוסט במינכן שבגרמניה זכה סיים במקום רביעי בהטלת כידון בתוצאה של 84.36 מטר.

== שיאים אישיים ==
* הטלת כידון: 88.34 מטר (2012)

==קישורים חיצוניים==

קטגוריה:מטילי כידון צ'כים
אתלטים באולימפיאדת בייג'ינג
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:מטילי כידון באולימפיאדת טוקיו (2020)
קטגוריה:זוכי מדליית ארד אולימפית באולימפיאדת טוקיו (2020): אתלטיקה
קטגוריה:זוכי מדליית ארד אולימפית: אתלטיקה
קטגוריה:אלופי עולם באתלטיקה
קטגוריה:צ'כים שנולדו ב-1983
אופס החתול

אופס החתול הוא ספר תמונות לילדים משנת 2008 מאת רוב סקטון. על בסיס הספר צולם סרטון הנפשה קצר, בן 9 דקות בשנת 2010 על ידי אולפני Weston Woods, עם הנפשה אשר בוצעה על ידי Soup2Nuts. כיום אופס החתול היא סדרת ספרים מוצלחת אשר תורגמה לשפות רבות ברחבי העולם.

בשנת 2024 תורגמו לעברית כמה מספרי הסדרה על ידי הוצאה לאור בינלאומית - קלוור ספרים.

== עלילה ==
אופס החתול וחבריו חיים באושר ושמחה. הם עורכים מסיבות ביחד, רוכבים על כריות לאורך המסדרונות בגשם, יוצאים לטיולים וכותבים שירים ללהקת הרוק שלהם.

אופס החתול כל כך מפחד מהיום הראשון שלו בבית הספר לחתולים שזנבו זז בדאגה. הוא צריך חבר תומך, אז הוא לוקח איתו לבית הספר את חיית המחמד שלו, עכבר בשם סימור. גברת Wimpydimple מכסה נושאים רבים, כמו הערכה עצמית וטבע. כשסימור יוצא מקופסת האוכל של אופס, החתולים רודפים אחריו. המורה מציל את סימור. ביום השני, הזנב של אופס נע בהתרגשות.

==קישורים חיצוניים==
* [https://clever-publishing.co.il/collections/oops-the-cat אופס החתול] באתר תלתן ספרים
* 

קטגוריה:ספרי ילדים ונוער
סופי מורגנשטרן

סופי מורגנשטרן (1 באפריל 1875 - 13 ביוני 1940) הייתה פסיכיאטרית ופסיכואנליטיקאית יהודיה צרפתייה. היא ידועה בצרפת כחלוצה בתחום הפסיכואנליזה של ילדים .

מורגנשטרן השפיעה על פסיכיאטרים מוכרים כמו פרנסואז דולטו.<ref name=":0"></ref>

== ביוגרפיה ==
סופי מורגנשטרן נולדה בשנת 1875 כסופיה קבצ'ניק, להורים ממוצא יהודי פולני, בעיר גרודנו שבאימפריה הרוסית.

בשנת 1906 החלה ללמוד בבית ספר לרפואה באוניברסיטת ציריך, שם הכירה את אברהם מורגנשטרן, ונישאה לו. בשנת 1912 השלימה את הדוקטורט שלה שעסק בנוכחות של מינרלים בבלוטת התריס. את הפוסט-דוקטורט ביצעה בבית החולים הפסיכיאטרי בורגולזלי בציריך, שם עבדה עם אויגן בלוילר.<ref name=":1"></ref>

בשנת 1924 עברה מורגנשטרן לפריז, ונחנכה על ידי יוג'יני סוקולניקה , אחת מהפסיכואנליטיקאים הפרוידיאנים הראשונים בצרפת.<ref name=":0" /> שנה לאחר מכן החלה לעבוד תחת ניהולו של ג'ורג' הויאר כפסיכואנליטיקאית שמטפלת בילדים במחלקה הנוירופסיכיאטרית בבית החולים פיטייה סלפטרייר. בכך הפכה מורגנשטרן לפסיכיאטרית הפסיכואנליטיקאית הראשונה שטיפלה בבית חולים בצרפת. מורגנשטרן המשיכה לעבוד בבית החולים עד ליום מותה, בשנת 1940.<ref name=":1" />

בשנת 1936 איבדה מורגנשטרן את בתה היחידה, לור, בעקבות הליך כירורגי שעברה. שנה לאחר מכן יצא לאור ספר שכתבה בתה בשם "אסתטיקה של מזרח ומערב".<ref></ref>

ב-13 ביוני 1940, בעקבות העברת השליטה על פריז לנאצים, התאבדה מורגנשטרן עקב חשש לקריירה שלה ולחייה.<ref name=":1" />

== מחקריה ==
פעילותה המדעית של סופי מורגנשטרן הוקדשה לחקר פסיכואנליזה של ילדים. בשנות פעילותה פרסמה מחקרים שעסקו בהשפעת פסיכואנליזה על בריאות הנפש, בנוכחות של תחושת האשמה בחלומות, ובערך הקליני של שימוש בדמיון יצירתי אצל ילדים.<ref name=":0" />

החדשנות שלה כללה שימוש בציורים בטיפול הפסיכותרפי.<ref name=":0" />

במסגרת חילוקי הדעות בין אנה פרויד למלאני קליין, תמכה מורגנשטרן בעמדתה של אנה פרויד. היא האמינה כי נוירוזה של הילד דומה לנוירוזה של מבוגרים מבחינת המבנה שלה והגורמים לה.<ref></ref>

== פרסומיה ==
=== מאמרים ===
* 
* 
* 
* 
* 
* 
* 

=== ספרים ===
* 

== קישורים חיצוניים ==
* [https://bsf.spp.asso.fr/index.php?lvl=author_see&id=1514 פרסומים מאת סופי מורגנשטרן], ארכיון זיגמונד פרויד

== הערות שוליים ==

קטגוריה:בוגרות אוניברסיטת ציריך
קטגוריה:בוגרי אוניברסיטת ציריך
קטגוריה:גרודנו: אישים
קטגוריה:פסיכואנליטיקאיות יהודיות
קטגוריה:פסיכואנליטיקאים יהודים
קטגוריה:פסיכואנליטיקאים צרפתים
קטגוריה:פסיכיאטריות יהודיות
קטגוריה:פסיכיאטרים יהודים
קטגוריה:פסיכיאטרים צרפתים
קטגוריה:צרפתיות שנולדו ב-1875
קטגוריה:צרפתים שנולדו ב-1875
קטגוריה:נפטרות ב-1940
קטגוריה:צרפתים שנפטרו ב-1940
טריטוריית נבדה

טריטוריית נבדה <ref>The abbreviation "N. T." was often used and can be seen on many mining claims.</ref> <ref></ref> הייתה טריטוריה מאוגדת מאורגנת של ארצות הברית שהתקיימה מ-2 במרץ 1861, עד 31 באוקטובר 1864, אז התקבלה לאיחוד כמדינת נבדה.

לפני הקמתה של טריטוריית נבדה, האזור היה חלק ממערב טריטוריית יוטה והיה ידוע בשם וואשו, על שם הילידים משבט וואשו. הפרדת הטריטוריה מיוטה הייתה חשובה לממשל הפדרלי בגלל נטיותיו הפוליטיות, בעוד שהאוכלוסייה עצמה רצתה להיות מופרדת בגלל איבה (ולפעמים אלימות) בין לא-מורמונים בנבדה למורמונים משאר טריטוריית יוטה.

== היסטוריה ==
הגבול המזרחי של טריטוריית נבדה הוגדר כקו האורך ה-39 מערב מוושינגטון, אך כאשר התגלו תגליות זהב במזרח, ביקשה המשלחת הטריטוריאלית של נבדה לקונגרס להזיז את הגבול מזרחה לקו האורך ה-38, שהקונגרס העניק ב-1862. הגבול הוסט מזרחה יותר, לקו האורך ה-37, בשנת 1866, בין השאר עקב גילוי מרבצי זהב נוספים. ההסטות הללו מזרחה הרחיקו שטחים מטריטוריית יוטה. הגבול הדרומי של טריטוריית נבדה הוגדר כקו הרוחב ה-37, אך בשנת 1866 ביקשה נבדה מהקונגרס להעביר את הגבול דרומה לנהר הקולורדו. הקונגרס קיבל את הבקשה ב-1867, והעניק לנבדה את כל הקצה המערבי של טריטוריית אריזונה. אריזונה מחתה בתקיפות, אך מצאה מעט אהדה בקונגרס, בין היתר בגלל שאריזונה התיישרה עם הקונפדרציה במהלך מלחמת האזרחים. <ref></ref>

המיקום המדויק של הגבול הרצוי מצפון לדרום קליפורניה – נבדה, בין אגם טאהו והצומת עם הגבול הדרומי של אורגון בקו הרוחב ה-42, היה שנוי במחלוקת ונסקר מחדש גם במהלך המאה ה-20. <ref></ref>

הקונגרס העביר חלק מהאדמות ממערב לנהר הקולורדו, כולל מחוז פאה-אוטה, טריטוריית אריזונה למדינת נבדה ב-5 במאי 1866. חלק מהקצה הדרומי הזה של נבדה הפך למחוז קלארק בשנת 1909 ומכיל את העיר לאס וגאס.

הבירה הטריטוריאלית הועברה מהבירה הזמנית של גנואה לקרסון סיטי. ג'יימס וורן ניי החליף את אייזק רופ, המושל הטריטוריאלי הזמני הראשון, והפך למושל הטריטוריאלי היחיד. מזכיר הטריטוריה היה אוריון קלמנס (אחיו הגדול של סמואל קלמנס, הידוע גם בשם מארק טוויין), שכיהן פחות או יותר כמושל בהיעדרו הקבוע של ניי.

== קישורים חיצוניים ==

== הערות שוליים ==

קטגוריה:ארצות הברית: מדינות וטריטוריות היסטוריות
קטגוריה:נבדה: היסטוריה
דיאנה מונדינו

דיאנה אלנה מונדינו (נולדה ב-8 באוגוסט 1958) היא כלכלנית ליברטריאנית, אקדמאית ופוליטיקאית ארגנטינאית, המכהנת כשרת החוץ של ארגנטינה מאז 2023 תחת הנשיא חאבייר מיליי.

== ביוגרפיה ==
מונדינו נולדה בשנת 1958 בקורדובה, במשפחה ממוצא איטלקי פיימונטי, ולמדה בבית הספר הציבורי חואן זורילה דה סן מרטין . היא למדה כלכלה באוניברסיטה הלאומית של קורדובה, שם קיבלה מדליית זהב על ביצועיה האקדמיים וממוצע הציונים הטוב ביותר. היא גם החלה דוקטורט בכלכלה, אך לא השלימה את התואר בשל בעיות בירוקרטיות.

ב-1982 עברה מונדינו לספרד, והשלימה תואר שני בכלכלה ושיווק מאוניברסיטת נווארה . עם סיום לימודיה שם בשנת 1986, מונדינו המשיכה את לימודיה בארצות הברית, והשלימה תואר שני מבית הספר לעסקים של קולומביה , תואר בחינוך מנהלים מבית הספר לניהול ייל , ותואר שני באתיקה מאוניברסיטת נוטרדאם.

מונדינו הקימה ב-1991 את חברת Rysk Analysis, ולאחר מכן עבדה בחברות שונות, ביניהן סטנדרד אנד פורס.<ref name=":3"></ref>

=== קריירה אקדמית ===
מונדינו עבדה באוניברסיטת UCEMA כפרופסור למימון בתואר ראשון במנהל עסקים ושיווק.<ref name=":3"/>

== קריירה פוליטית ==
בשנת 2023 נכנסה מונדינו רשמית לפוליטיקה והתמודדה ברשימת בלה ליברטד אוונזה במחוז בואנוס איירס. לאחר שהרשימה בה הייתה חברה השיגה 20.44% בבחירות, היא נבחרה לבית הנבחרים של ארגנטינה.<ref></ref>

=== שרת החוץ ===
כשחאבייר מיילי נבחר לנשיא, התפטרה מונדינו ממושבה בבית הנבחרים של ארגנטינה ומונתה לשרת החוץ.<ref name=":0"></ref>

== דעותיה ==
ב-31 באוקטובר 2023, בראיון עם העיתונאי לואיס נובארסיו, עוררה מונדינו ביקורת כשהגנה על סחר באיברים.<ref></ref>

בדומה למיליי, היא תומכת בישראל.

== חיים אישיים ==
למונדינו יש נכסים של 5,027 מיליון פזו, מה שהופך אותה לעשירה בשרי בממשלת חאביר מיליי.<ref></ref>

== קישורים חיצוניים ==

== הערות שוליים ==

קטגוריה:שרי החוץ של ארגנטינה
קטגוריה:שרות חוץ
קטגוריה:כלכלנים ארגנטינאים
קטגוריה:ילידי 1958
לזון

עבודת קשירת (הסמכה/עיבוי) רוטב.
לזון (בצרפתית: Liaison) הוא טכניקת בישול או תהליך המשמש בבישול הכולל הוספת חומר (חלמון, קמח, שמנת) להכנת מזון, כדי לקשור אותו, כלומר לעבות אותו, לתת לו מרקם.

== העיקרון ==
מאכלים נוזליים מסוימים, כגון מרק או רטבים, חייבים לקבל לעיתים יותר הומוגניות, סמיכות ומרקם. החומרים עמילן, חלמון, חמאה, שמנת וכו') הנקראים באופן כללי "מקשרים או מעבים" משמשים לעיבוי נוזלים, או לצמצום הנפח שלהם על ידי בישול עדין ולעיתים ממושך.
[[רוטב מורניי הוא רוטב בשאמל המעובה בפעם השנייה באמצעות גבינת אמנטל מגוררת שמשולבת ברוטב.]]
רוטב בשאמל, למשל, עשוי מחלב רותח הקשור (מעובה) ברביכה לבנה (תערובת מבושלת של חמאה וקמח) בעוד שקרם מעובה בחלמונים וקמח.

== סוגי לזון ==
ניתן ליצור קישורים (עיבוי) לפי שני עקרונות :

# או על ידי שילוב של מרכיב המבוסס על עמילן כגון קמח או עמילן תירס. הרטבים מקושרים לאחר מכן על ידי פעולת החלבונים בתערובת (למשל במקרה של חלמון ביצה),
# או על ידי צמצום, אז אנחנו מדברים על "רטבים מעובים" על ידי צמצום.

רטבים המקושרים (מעובים) בחלמון או מועשרים בקרם פרש אסורים להרתחה, אחרת הרוטב יתפרק.

במקרה של קשירה (עיבוי) על ידי צמצום, איכות הרוטב הרצוי תלויה ישירות בזמן הבישול. ואכן, רוטב יין אדום, למשל, הופך לרוטב בורדלז רק אם המרקם שלו סמיך מספיק. מרקם קרוב לכך, כמו של מרק, אינו עומד בקריטריוני ההגדרה. הקישור (עיבוי) של רוטב כזה הוא אפוא כפול: תחילה באמצעות הוספת קמח (מקרה של ביף בורגיניון) או רביכה (מקרה של מאכל הביצים Oeufs en meurette ), ולאחר מכן על ידי צמצום המים באמצעות בישול על אש נמוכה.

במקרים מסוימים, יש צורך לסנן את הרוטב כדי להסיר את העיבוי העודף הנראה לעין. עיבוי נוזל עם עמילן תירס למשל, יכול להוביל להופעת גושים. באופן כללי ולגימור מושלם, יש לסנן את כל הרטבים המעובים במסננת.

== מקשרים או מעבים ==
פרח שורש חץ שקנה שורש שלו מייצר עמילן המשמש כמעבה.
עמילנים הם הסוג הראשון של מקשרים-מעבים.<ref>Le mot s'écrivait lian au Moyen Âge ; il est cité à de nombreuses reprises dans le Ménagier de Paris qui préconise d'utiliser le pain pour la liaison.</ref> ניתן לסווג אותם לפי כוחם המעבה. לפיכך הם כוללים קמח, עמילן תירס או עמילן תפוחי אדמה, או אפילו שורש חץ (שורש החץ הוא עמילן המתקבל מקנה שורש של מספר צמחים טרופיים) או טפיוקה, ובימי הביניים לחם (מסורת ששרדה ברוטב לחם בריטי). משתמשים בקמח בעיקר כי הוא מעבה את הרוטב ומתבשל בזמן קצר יותר מאשר עמילנים אחרים. הוא הופך את הרטבים לאטומים, בניגוד לעמילן תירס ושורש החץ, שיוצרים רטבים שקופים יותר.<ref>La différence de pouvoir de liaison entre la farine peut s'égaliser ainsi : 17,5 g, soit 2 cuillères de farine équivalent à 8,75 g soit 1 cuillère de fécule de maïs.</ref>

== ראו גם ==
* קמח
* טכניקה בישול

== הערות שוליים ==

קטגוריה:מטבחים
קטגוריה:שיטות בישול
קטגוריה:המטבח הצרפתי: רטבים